CELEX: 62019CN0814
Language: bg
Date: 2019-11-06 00:00:00
Title: Дело C-814/19: Преюдициално запитване от High Court of Justice (England & Wales), Queen's Bench Division (Divisional Court) (Обединено кралство) постъпило на 6 ноември 2019 г. — AC, TM, GM, MM/ABC Sl, XYZ Plc

13.1.2020   
            
            
               BG
            
            
               Официален вестник на Европейския съюз
            
            
               C 10/25
            
         
      Преюдициално запитване от High Court of Justice (England & Wales), Queen's Bench Division (Divisional Court) (Обединено кралство) постъпило на 6 ноември 2019 г. — AC, TM, GM, MM/ABC Sl, XYZ Plc
      (Дело C-814/19)
      (2020/C 10/34)
      Език на производството: английски
      
         Запитваща юрисдикция
      
      High Court of Justice (England & Wales), Queen's Bench Division (Divisional Court)
      
         Страни в главното производство
      
      
         Ищци: AC, TM, GM, MM
      
         Ответници: ABC Sl, XYZ Plc
      
         Преюдициални въпроси
      
      
                  1)
               
               
                  Изисква ли член 13, параграф 3 от Регламент № 1215/2012 (1) основанието, на което увреденото лице се позовава в иска срещу притежателя на полицата/застрахования, да включва въпрос във връзка със застраховане?
               
            
                  2)
               
               
                  При утвърдителен отговор на въпроса по буква а), за да се приеме, че искът на увреденото лице е във връзка със застраховане, достатъчно ли е искът, който възнамерява да предяви срещу притежателя на полицата/застрахования, да произтича от същите фактически обстоятелства и да е предявен в рамките на същото дело като предявения срещу застрахователя пряк иск?
               
            
                  3)
               
               
                  При отрицателен отговор на въпроса по буква а) достатъчно ли е привличането на застрахования в производството по прекия иск срещу застрахователя да бъде разрешено от правото, приложимо към прекия иск срещу застрахователя?
               
            
                  4)
               
               
                  Включва ли понятието „увредена страна“ по член 13, параграф 2 лице, родено вследствие на техники за асистирана репродукция, когато то възнамерява да предяви иск, в който твърди, че при изпълнението на техниките за асистирана репродукция, използвани за зачеването на това лице, е допусната небрежност?
               
            
         (1)  Регламент (ЕС) № 1215/2012 на Европейския парламент и на Съвета от 12 декември 2012 година относно компетентността, признаването и изпълнението на съдебни решения по граждански и търговски дела (ОВ, L 351, 2012 г., стp. 1).